CELEX: 62017TN0742
Language: fi
Date: 2017-11-09 00:00:00
Title: Asia T-742/17: Kanne 9.11.2017 – Kim ym. v. neuvosto

15.1.2018   
            
            
               FI
            
            
               Euroopan unionin virallinen lehti
            
            
               C 13/28
            
         Kanne 9.11.2017 – Kim ym. v. neuvosto
   (Asia T-742/17)
   (2018/C 013/43)
   Oikeudenkäyntikieli: englanti
   
      Asianosaiset
   
   
      Kantajat: Il-Su Kim (Pjonjang, Pohjois-Korea), Song-Sam Kang (Hampuri, Saksa), Chun-Sik Choe (Pjonjang), Kyu-Nam Sin (Pjonjang) ja Chun-San Pak (Pjonjang) (edustajat: M. Lester, QC ja S. Midwinter, QC sekä T. Brentnall, solicitor ja A. Stevenson, solicitor)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30.8.2017 annetun neuvoston asetuksen 2017/1509 siltä osin kuin se koskee kantajia, ja
            
         
               —
            
            
               velvoittamaan vastaajan korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kuuteen kanneperusteeseen.
   
               1)
            
            
               Ensimmäinen kanneperuste, jonka mukaan vastaaja ei esittänyt asianmukaisia tai riittäviä perusteluja kantajien nimien merkitsemiselle.
            
         
               2)
            
            
               Toinen kanneperuste, jonka mukaan vastaaja teki ilmeisen virheen katsoessaan, että yksikin riidanalaisiin toimenpiteisiin sisältyvään luetteloon merkitsemisen edellytyksistä täyttyi kantajien tapauksessa; kantajien nimien merkitsemiselle ei ole tosiseikkoihin perustuvaa syytä.
            
         
               3)
            
            
               Kolmas kanneperuste, jonka mukaan vastaaja loukkasi kantajien oikeutta yhdenvertaiseen kohteluun.
            
         
               4)
            
            
               Neljäs kanneperuste, jonka mukaan vastaaja loukkasi kantajien puolustautumisoikeuksia, kun se ei esittänyt kantajille todisteita, joiden perusteella se merkitsi nämä luetteloon uudelleen.
            
         
               5)
            
            
               Viides kanneperuste, jonka mukaan vastaaja rikkoi tietosuojaa koskevaa lainsäädäntöä.
            
         
               6)
            
            
               Kuudes kanneperuste, jonka mukaan vastaaja loukkasi perusteettomasti ja suhteettomasti kantajien perusoikeuksia, mukaan lukien heidän oikeuttaan omaisuutta, liiketoimintaa ja mainetta koskevaan suojaan.